[{"text_idx": "#000000", "text": "AlbisteakLiburuakIdazleakArgitaletxeaGeneroaUrtea111 Saria111 aldizkariaElkarrizketaErreportajeakGomendioakHirukoaHizpidea zorEdizio jarraituaLiteratur pilulakZerbitzuakIrakurle taldeetarako moderatzaileakSariak eta bekakAgenda"}, {"text_idx": "#000002", "text": "Albisteakvar block_tdi_1 = new tdBlock();\ntdBlocksArray.push(block_tdi_1); Edizio jarraituaUrriaren 3an aurkeztuko dute Uxue Alberdik eta Begon\u0303a Durrutyk \u2018Belarriko kilkerra\u2019 Sariak eta bekakAurtengo Lizardi Saria eman gabe uztea ebatzi du epaimahaiak Edizio jarraituaAne Labakak urriaren 6an aurkeztuko du \u2018Barraskiloek baino bat gehiago\u2019 Edizio jarraituaMahai-inguru batekin aurkeztuko dute Gasteziko Irakurle Klubaren ikasturte berria Sariak eta bekakAzaroaren 10ean amaituko da Lauaxeta Olerki Lehiaketarako lanak aurkezteko epeaLiburuakIdazleakArgitaletxeaGeneroaUrtea111 Saria111 aldizkariavar block_tdi_2 = new tdBlock();\ntdBlocksArray.push(block_tdi_2); var tmpObj = JSON.parse(JSON.stringify(block_tdi_2);"}, {"text_idx": "#000003", "text": "var block_tdi_1 = new tdBlock();\ntdBlocksArray.push(block_tdi_1); Edizio jarraituaUrriaren 3an aurkeztuko dute Uxue Alberdik eta Begon\u0303a Durrutyk \u2018Belarriko kilkerra\u2019 Sariak eta bekakAurtengo Lizardi Saria eman gabe uztea ebatzi du epaimahaiak Edizio jarraituaAne Labakak urriaren 6an aurkeztuko du \u2018Barraskiloek baino bat gehiago\u2019 Edizio jarraituaMahai-inguru batekin aurkeztuko dute Gasteziko Irakurle Klubaren ikasturte berria Sariak eta bekakAzaroaren 10ean amaituko da Lauaxeta Olerki Lehiaketarako lanak aurkezteko epea"}, {"text_idx": "#000012", "text": "Zinema-aretoen munduan kokatu duzu istorioa. Berau ezaguna zaizulako, akaso?\nTira, ez nuke esango mundu hori nik aukeratu nuenik. Begira, nire liburu guztien sorreran irudi bat egoten da, lehenengo bi orrialdeetan agertzen dena, azken batean. Urteetan izaten dut buruan biraka irudi hori, eta irudi hori ezartzen denean badakit liburu bat egon litekeela horren atzean. Nobela honen kasuan, lehenengo irudi horretatik tiraka atera zen beste gune bat, bukaera aldean agertzen den bilera hori. Beraz, bi elementu horiek finkatu zirenean ikusi nuen liburua bazegoela. Zinema atariaren irudia, itsasoarena... hortxe nituen, eta handik etorri ziren gainerakoak. Baina egia da zinema-aretoen mundua ederki ezagutzen dudala: akomodadore asko ezagutu ditut. Nire aitona ere akomodadorea izan zen: fabrikan lan egiteaz gain urtetan Zumarragan akomodadore lana izan zuen. Horrez gain, gerora ere ezagutu ditut akomodadoreak Donostian, Irun\u0303ean zein herri txikietan, edo aretoez arduratzen ziren pertsonak. Oraindik ere ezagutzen ditut, haiekin askotan hitz egiten dut, badakit zein egoeratan diren eta izan diren areto horiek, ezagutu ditut herri txikietakoak, hiri handietakoak, denetarik, eta bai, hurbila zait mundu hori. Baina eleberriaren sorrera hasiera-hasierako irudi horrek ekarri zuen. Gero, jakina, horri buruz idatzi nahi baduzu gaiaren inguruko xehetasunak ezagutu behar dituzu, bestela ez baita oso sinesgarria izaten kontatzen ari zaren hori. Baina sorrera irudi horretan dago."}, {"text_idx": "#000014", "text": "Beraz, beste guztia bidean deskubritzea gustatzen zaizu? Nobelaren kasuan zailagoa izan liteke hori, esaterako, ipuinen kasuan baino...\nBai, izan liteke. Baditut mugarri batzuk, eta mugarri horiekin eta beste irudi batzuekin badakit bidea erdi eginda dudala, baina erdizka bakarrik. Seguru samarra naiz idazteko orduan, poliki idazten dut oso. Gero badakit lana dela, batez ere, zuzentzea eta orraztea, eta behin eta berriz horri bueltak ematea txukun samar utzi arte. Baina ez dut presarik izaten. Gainera, luzera ere ez dut sekula pentsatzen. Nire tamaina horixe izaten da beti. Nik idatzitako liburuei begiratzen badiezu, orrialde kopuruari dagokionez antzekoak izaten dira. Ez da aurretik pentsatua izaten, horrela ateratzen zaizkit. Nireak ez dira 300 orrialdeko nobela koralak; horiek kontrolatzeko zailagoak izaten dira. Horrela errazagoa da tankera hartzea: badakizu gero beti zuzenketarako ere denbora izango duzula eta gauzak ondo samar egingo dituzula; badakizu tamaina horretan beti errazagoa izango dela."}, {"text_idx": "#000015", "text": "Protagonista nahiko galduta dabil: alde batetik, ez du jubilatu nahi; bestetik, ezagutu duen mundu horri eutsi nahi dio, salbatzen saiatu.\nBera galduta dabil eta, gainera, badaki berak ezagutu duen mundua galtzear dagoela. ETa beraz, galtze hori bi aldetakoa da: batetik, noraezean dabil eta, bestetik, galtzen ari da ezagutu duen mundua. Gainera, orain jarri dioten lan horrek ez dio segurantza handiagorik ematen, baizik eta are gehiago mugitzen dio lurra oinpean, eta ez daki hortik onik aterako den eta bere ahaleginak ezertarako balio izango ote duen ere. Hortxe dabil, galdu samar eta hurrengo pausoa zein izango den ere seguru ez dakiela."}, {"text_idx": "#000016", "text": "Aipagarria da nola biribiltzen duzun kontatzen duzun hori deskribapenekin. Nahiko bisuala da kontaera, badu zinematografikotik. Baina era berean hizkuntzak ere garrantzia du.\nOso ondo neurtu behar dira hitz guztiak. Beti esan izan didate zinemaren eragina dutela nire liburuek, eta zentzumenek garrantzia handia dutela. Niri narrazio sentsorialak interesatzen zaizkit, azken batean zentzumenen bidez jasotzen baitugu mundua. Nire iritziz, psikologikoetan-eta askotan pertsonaiek hausnarrean pasatzen dute denbora, eta esango nuke normalean ez dugula hori egiten; normalean jaso egiten dugu mundua eta handik pixka batera edo puska batera jasotako horiek hausnartu eta horietatik ondorio batzuk ateratzen ditugu. Uste dut oso inportantea dela kontatzeko orduan mundu fisiko hori ekartzea, eta horretarako kontu handiz hartu behar dituzu kontatzen direnak, deskribapenak zein bestelakoak. Niri ez zait interesatzen narrazio psikologikoa; niri interesatzen zait pertsonaiek jasotzen duten hori ondo ematea eta horietatik gero irakurleak ondorio batzuk ateratzea. Niretzat, adibidez, esatea pertsonaia bat triste dagoela porrota da kontalari gisa. Nik hori bestela adierazi behar dut, beste lan bat jartzen diot nire buruari. Gauzak hain sinple esateak sinplekeria dakar. Gainera, hori eginez gero irakurleari bidea estutu-edo egiten diozu, gauzak gehiegi eginda ematen dizkiozu eta ez diozu uzten tarte bat bere ondorioak ateratzeko eta bere narrazioa egiteko."}, {"text_idx": "#000017", "text": "Esango nuke etengabeko estimuluak behar ditugun garai honetan idazkera pausatua dela zurea.\nNire lagun batek esaten zidan: \u201cHik arazo bat daukak liburuak aurkezteko orduan: abenturarik gabeko nobelak dituk\u201d. Ez dago gertakari handirik, ez dago hilketarik, ez dago gauza oso dramatikorik. Nire ustez historiak ez dakar berez literatura. Askok esaten dute: \u201cNi hasiko banintz kontatzen gertatu zaidana...\u201d. Tira, horrek balio du lagun artean baina literaturan beste zerbait behar dela iruditzen zait, literatura mota batean behintzat. Niri ez zait interesatzen oso narrazio dramatiko, gorabeheratsu eta joan-etorriz betea. Niri beste zerbait interesatzen zait, eta horrek arazo bat dakar idazten duzun hori norbaiti saldu nahi diozunean. \u201cZer gertatzen da? Zertaz ari da zure nobela?\u201d. Istorioa kontatzen hasi eta pentsatzen duzu horretarako hobe nengokeela beste nonbait, ezin baitiozu istorio apasionanterik kontatu: halako joan dela, ekarri duela, hil duela, gero dibortziatu dela... Ezin diet horrelakorik kontatu. Hori beste literatura mota bat da. Nire bidea bestea da. Nik badakit irakurleak baditudala, idazten dudan hori estimatzen dutenak, literatura mota hori estimatzen dutenak. Eta horrekin konforme nago, seguru samar nago zer egin nahi dudan. Askotan ez dakizu zer egin nahi duzun baina badakizu oso ondo zer ez duzun egin nahi. Nik nire nobeletan ez ditut egin nahi aurretik esan ditudan horiek."}, {"text_idx": "#000021", "text": "Gaiz aldatuz, egun literatura light-a nagusi dela ere irakurri dizut.\nMainstream deitzen duten hori, korronte nagusi hori, beti light izaten da. Izaten dira liburuak hortik ateratzen direnak eta arrakastatsuak, zorionez. Baina normalean, eta Euskal Herriak ere bide hori hartu du, arrakasta handiena duten liburuak literatura light horren barruan kokatzen dira, sentimendu onetan oinarritutako literaturan, pixka baterako kontsolamendua ematen duen baina irakurleari askorik eragiten ez dion literatura horretan. Iruditzen zait hori ezarrita dagoela eta hori kontsumitzen dela. Horretan ez gara diferenteak; beste gauza gehienetan ere ez, baina horretan ere ez. Literatura oso arina, beharbada azkar ahazten dena. Batzuetan efektista ere bai, elementu ustez moderno batzuk nahasita atentzioa emango duzulakoan egindako literatura bat. Gurean hori da nagusi. Beste gauza batzuk ere badaude, noski: gauza interesgarriak gurean ere badaude. Gustura asko irakurtzen ditut euskaraz idatzitako liburu batzuk. Zorionez itzulpenak ditugu, gainera, eta hori da literatura normal batek egin beharko lukeena: itzulpenak. Zuk ez duzu irakurtzen bakarrik euskaraz dagoelako, irakurtzen duzu interesatzen zaizulako. Eta gureak ematen du ematen duena, besteek bezalaxe. Ez gara oso ezberdinak."}, {"text_idx": "#000022", "text": "Itzulpenak egin izan dituzu zerorrek, oso gogoko zenituen eta euskarara ekarri gabe zeuden lanenak.\nHorixe egin dut, bai. Ez naiz itzultzailea, lau-bat lan itzuli ditut. Oso gogoko ditudanak ekarri nahi ditut euskarara, eta zorionez pozaldi handiak eman dizkidate itzulpen horiek, bai baitakit liburu horiek irakurrita egile bat gustatu eta haren beste liburu batzuen atzetik ibili direla irakurleak, eta hori oso pozgarria da: erabat ezezagunak ziren idazleak gure artean ezagunagoak egin direla jakitea, alegia. Nire helburua horixe da, niri asko gustatzen zaizkidanak ekartzea, haien izenak gure plazara ekartzea."}, {"text_idx": "#000027", "text": "GURI BURUZEuskal Herriko literaturazaleen bilgunea da 111 Akademia. Ia 200 irakurlek parte hartzen dute egitasmoan: liburuak irakurri, iruzkinak bidali eta urtero 111 Akademiaren Saria ematen dute. Zu ere akademiakide izan zaitezke.Jarri gurekin harremanetan: akademia@111akademia.eus"}]